**КОМИ РЕСПУБЛИКАСА**

**ЭКОНОМИКА СÖВМÖДАН МИНИСТЕРСТВОЛÖН**

**ТШÖКТÖД**

**Коми Республикаса экономика сöвмöдан министерствоö гражданасянь воöм шыöдчöмъяс видлалöм кузя государственнöй услуга сетан административнöй регламент йылысь**

Коми Республикаса Правительстволысь 2008 во кöч тöлысь 24 лунся 332-р №-а тшöктöм олöмö пöртöм могысь

ТШÖКТА:

1. Вынсьöдны Коми Республикаса экономика сöвмöдан министерствоö гражданасянь воöм шыöдчöмъяс видлалöм кузя государственнöй услуга сетан административнöй регламент.

2. Тайö тшöктöдсö олöмö пöртöм бöрся видзöдны Видзöдан да кадрöвöй уджöн веськöдланiнса начальник О.В. Эрнстлы.

Министр И.Е.Стукалов

Сыктывкар

2009 вося öшым тöлысь 15 лун

395 №

Вынсьöдöма

Коми Республикаса

экномика сöвмöдан министерстволöн

2009 во öшым тöлысь 15 лунся 395 №-а

 тшöктöдöн

**Коми Республикаса экономика сöвмöдан министерствоö гражданасянь воöм шыöдчöмъяс видлалöм кузя государственнöй услуга сетан АДМИНИСТРАТИВНÖЙ РЕГЛАМЕНТ**

**I. Панас**

1.1. Тайö Административнöй регламентыс (водзö – Регламент) урчитö Коми Республикаса экономика сöвмöдан министерстволысь (водзö – Министерство) административнöй процедураяс да административнöй действиеяс олöмö пöртан кадколаст да сьöрсьöн-бöрсьöн мунанног, Коми Республикаса экономика сöвмöдан министерствоö гражданасянь воöм шыöдчöмъяс видлалöм кузя государственнöй услуга сетiгöн сылöн тэчаса юкöдувъяс да чина йöз костын öтувъя уджалан пöрадок (водзö шыöдчöм).

1.2. Гражданалы веськыда государственнöй услугасö сетö Коми Республикаса экономика сöвмöдан министерство (водзö Министерство).

1.3. Государственнöй услуга сетсьö со мый серти:

Россия Федерацияса Оланподув (Российскöй газет, 2009.01.21, 7 №);

Коми Республикаса Оланподув (Коми Республикаса Медвылыс Сöветлöн ведомосьтъяс, 1994, 2 №, 21 ст.);

«Россия Федерацияса гражданалысь шыöдчöмъяс видлалан пöрадок йылысь» 2006 во ода-кора тöлысь 2 лунся 59-ФЗ №-а Федеральнöй оланпас (Россия Федерацияса законодательстволöн собрание, 2006, 19 №, 2060 ст.).

1.4. Государственнöй услуга збыльмöдан помшуöмöн лоö:

1) шыöдчöмын сетöм юалöмъяс кузя решение примитöм йылысь гражданинлы гижöмöн либö висьталöмöн гöгöрвоöдöм;

2) шыöдчöмсö лöсялана органъясö либö чина йöзлы, кодъяслöн компетенцияö пырö шыöдчöмын сетöм юалöмъяс решитöмыс, инпасалöм йылысь юöртöм.

1.5. Государственнöй услуга сетан процедура помасьö гижöмöн вочакыв мöдöдöмöн, устнöй консультация сетöмöн, индöм ногöн гижöмöн шыöдчöм мöдлаö инпасалöм йылысь юöртöмöн либö гражданинлы аслыс вочакывсö сетöмöн (кырымпас улö).

1.6. Государственнöй услуга босьтöм вылö шыöдчысьясöн лоöны торъя йöз –Россия Федерацияса граждана, суйöрсайса граждана да гражданствотöм йöз, Россия Федерацияса войтыркостса сёрнитчöмöн либö федеральнöй оланпасöн индöм случайяс кындзи (водзö – шыöдчысьяс).

**II. Государственнöй услуга збыльмöдан пöрадок дорö корöмъяс**

2.1. Государственнöй услуга сетсьö дон босьттöг.

2.2. Государственнöй услуга сетан пöрадок йылысь юöрыс сетсьö Коми Республикаса официальнöй Öтуввез-порталын «Öтуввезын»: htpp://www.rkomi.ru да Министерстволöн юöр сетан стендъясын.

2.3. Министерстволöн инпас да уджалан график, справочнöй телефонъяс, электроннöй пошта инпас йылысь юöръяс:

2.3.1. Министерстволöн инпас: 167010, Коми Республика, Сыктывкар, Интернациональнöй ул., 108 керка;

2.3.2. Министерстволöн уджалан график (режим): быд лун, субöта да вежалун кындзи, 9.00-сянь 18.00-öдз, пажын вылö кост 13.00-сянь 14.00-öдз.

Министерстволöн телефон: водзвежöс (8212) 214-508, факс (8212) 244-305;

Электроннöй пошта инпас: E-mail: minek@rkomi.ru

2.4. Государственнöй услуга сетан юалöмъяс кузя, сы лыдын государственнöй услуга сетанног йылысь юöрсö шыöдчысь вермö босьтны:

веськыда Министерствоын;

пошта пыр (гражданалöн гижöмöн шыöдчöмъяс серти);

телефон да факс, электроннöй пошта пыр;

2.4.1. Шыöдчысьлöн телефон звöнокъяс да личнöй шыöдчöмъяс вылö вочавидзигöн Министерстволöн специалистъяслы быть колö корöм запрос серти сетны юöр татшöм юалöмъяс кузя:

- воан номер, мыйöн пасйöма Министерстволöн делопроизводство системаын шыöдчысьяслысь шыöдчöмъяс;

- государственнöй услуга сетöм кузя нормативнöй правовöй актъяс (нормативнöй акт ним, номер, примитан кадпас);

- государственнöй услуга сетöм кузя Министерстволöн Öтуввез-сайтын юöртанiн;

- государственнöй услуга сетан правилöяс йылысь мукöд юöр.

2.4.2. Кор шыöдчысь Министерствоö шыöдчö телефон пыр государственнöй услуга сетан пöрадок йылысь юöр босьтöм могысь, шыöдчысьлы вочавидзысь специалистлы, кодi кывкутö государственнöй услуга сетöм вöсна, колö висьтавны: ассьыс ов, ним, вич, чин, юкöнлысь ним.

Телефон пыр сёрнитiгöн специалистлы колö сёрнитны стöча, оз позь сёрнитны мукöд орчча йöзкöд да дугдывны сёрнитны мöд аппарат вылö звöнитöм понда.

2.5. Государственнöй услуга сетан кадколаст.

2.5.1. Гижöмöн шыöдчöм видлалан кадколаст – Министерствоöн гижöмöн шыöдчöм пасъян лунсянь 30 лун.

2.5.2. Торъя случай дырйи, а сiдзжö сэк, кор индöм ногöн Министерство мöдöдö шыöдчöм видлалöм вылö колана документъяс да материалъяс сетöм йылысь запрос мукöд государственнöй органö, мукöд меставывса асвеськöдлан органö да мукöд чина йöзлы, ёрд, дознание органъяс да предварительнöй следствие органъяс кындзи, Министерствоса юрнуöдысь вермö нюжöдны шыöдчöмлысь кадколастсö 30 лунысь оз дырджык вылö та йылысь шыöдчысьлы юöртöмöн да нюжöдöм вылö помкасö индöмöн.

2.6. Государственнöй услуга збыльмöдан местаяс дорö корöмъяс.

2.6.1. Государственнöй услуга сетöмкöд йитчöм шыöдчöмъяс да документъяс примитöны Министерстволöн инпас серти: Сыктывкар, Интернациональнöй ул., 108 керка, 514 каб.

2.6.2. Государственнöй услуга сетöм вылö жыръяс могмöдсьöны государственнöй услуга збыльмöдöм вылö колана оборудованиеöн (компьютеръясöн, электронно-вычислительнöй техникаöн, электроннöя юöртан средствоясöн, связь средствоясöн, тшöтш Öтуввезöн, оргтехникаöн), канцелярскöй кöлуйöн, юöртан да справочнöй материалъясöн, нагляднöй юöрöн, газет-журналöн, улöсъясöн да пызанъясöн.

Государственнöй услугаяс сетöмын участвуйтысь специалистъяслöн уджалан местаяс могмöдсьöны вывескаясöн ов, ним, вич индöмöн.

2.7. Гижöмöн шыöдчöм дорö корöмъяс.

2.7.1. Гижöмöн шыöдчöмö колö пасйыны:

1) Министерстволысь ним либö лöсялана чина мортлысь ов, ним, вич либö лöсялана мортлысь чин;

2) шыöдчысьлысь ов, ним, вич (бöръясö, эм кö);

3) пошта инпас, мый серти колö мöдöдны вочакывсö либö шыöдчöмсö мöдлаö инпасалöм йылысь уведомлениесö;

4) шыöдчöмлысь сюрöс, мöд ногöн кö шыöдчысьлöн вöзйöм, шыöдчöм, норасьöм йылысь;

5) шыöдчысьлöн кырымпас да шыöдчан кадпас.

2.7.2. Колана дырйи ассьыс подувъяссö эскöдöм могысь шыöдчысь сетö гижöмöн шыöдчöм дорö документъяс да материалъяс либö налысь копияяс.

2.8. Случайяс лыддьöг, кор вочакывсö шыöдчöм кузя оз сетны:

1) кор гижöмöн шыöдчöмын абу индöма шыöдчысьлöн овыс да пошта инпасыс, мый серти колö мöдöдны вочакывсö;

2) сэк, кор индöм шыöдчöмын эмöсь праволы паныд вöчöмтор кежлö дасьтысьöм, сiйöс öнi вöчöм либö сiйöс вöчöм нин йылысь юöр, а сiдзжö морт йылысь, кодi сiйöс дасьтiс, öнi вöчö либö вöчис, шыöдчöмсö министр, либö министрöс вежысь мöдöдö государственнöй органö сылöн компетенция серти дзик пыр;

3) сэк, кор гижöмöн шыöдчöмсö он вермы лыддьыны, сы вылö вочакывсö оз сетны, да сiйöс оз мöдöдны видлалöм вылö, мый йылысь юöртöны шыöдчысьлы, сылысь овсö да пошта инпассö кö позьö лыддьыны;

4) сэк, кор шыöдчöмын сетöм юалöм кузя оз позь сетны вочакывсö государственнöй либö федеральнöй оланпасöн видзан мукöд гусятор кутысь юöр йöзöдтöг, шыöдчысьлы юöртöны, мый шыöдчöмын сетöм юалöм кузя вочакывсö сетны оз позь индöм юöръяссö йöзöдны позьтöмлун вöсна;

5) кор гижöмöн шыöдчöмын эмöсь ёрччана либö увтыртана кывъяс, чина мортлöн, а сідзжö сылöн семьяö пырысьяслöн олöмлы, дзоньвидзалунлы да эмбурлы грöзитöм, сэки шыöдчöмас сетöм юалöмъяс кузя вочакывсö позьö не сетны öттшöтш шыöдчысьлы юöртöмöн сы йылысь, мый оз позь правосö лёк вылö бергöдны;

6) сэк, кор гижöмöн шыöдчöмын эм юалöм, мый вылö шыöдчысьлы унаысь нин (кыкысь да унджыкысь) вöлі сетлöма гижöмöн вочакывъяс водзынджык мöдöдлöм шыöдчöмъяскöд йитöдын, да та дырйи сэнi оз вайöдсьыны выль помкаяс да лоöмторъяс, Министерствоса юрнуöдысь вермö примитны öчереднöй шыöдчöмлöн подувтöмлун йылысь решение да дугöдны шыöдчыськöд тайö юалöм кузя письмöасьöмсö. Письмöасьöмсö дугöдöм вылö быть условиеöн лоö сiйö, мый индöм шыöдчöмсö эз öтчыдысь нин мöдöдлыны Министерствоö. Гижöмöн шыöдчöм сетöм юалöм кузя видлавны öткажитöм йылысь шыöдчысьлы юöртöны гижöмöн;

7) сэк, кор шыöдчыссянь воö сылысь шыöдчöм видлавны дугöдöм йылысь шыöдчöм.

**III. Административнöй процедураяс**

3.1. Государственнöй услуга сетан административнöй процедураяслöн сьöрсьöн-бöрсьöн мунанногö пырöны татшöм административнöй процедураяс:

гижöмöн шыöдчöмъяс примитöм да пасйöм;

гижöмöн шыöдчöмъяс видлалöм да вочакыв дасьтöм;

шыöдчысьясöс ас сёрниöн примитöм.

3.2. Гижöмöн шыöдчöмъяс примитöм да пасйöм.

3.2.1. Государственнöй услуга сетöм вылö подувнас лоö гижöмöн шыöдчöм, кутшöм воö министерствоö, либö мукöд государственнöй органсянь поручение серти видлалöм вылö сопроводительнöй письмööн воöм шыöдчöм.

3.2.2. Гижöмöн шыöдчöмъяссö позьö сетны личнöя, мöдöдны пошта пыр, öтув вöдитчан юöр сетан система пыр.

Пасйöны да босьтöны учётö став воöм шыöдчöмсö, тшöтш и найöс, кутшöмъяс форма сертиыс оз лöсявны тайö Регламентлöн 2.7. пунктын индöм корöмъяслы. Шыöдчöмъяссö пасйöны Министерстволöн электроннöй документооборот системаын найö воан кадпас луннас либö мöд луннас.

3.2.3. Шыöдчöмъясö пуктöны штамп, кытчö пасйöны пыртан номерсö да пасъян кадпассö. Пасйигöн оформитöны учётнöй карточка, кöнi:

1) шыöдчöмлы сетöны пасъян номер;

2) индöны шыöдчысьлысь овсö да инициалъяссö (нимтан вежлöгын) да сылысь пошта инпассö;

3) индöны, кыдзи воöма шыöдчöмыс (письмö, электроннöй письмö, телеграмма, факс). Письмöсö кö выльысь инпасалöма Министерстволöн инпас вылö, то индöны, кытысь сiйö воис (Россия Федерацияса Президентлöн Администрацияысь, Коми Республикаса Юралысьлöн да Коми Республикаса Правительстволöн Администрацияысь да с.в.), индöны сопроводительнöй письмöлысь кадпассö да мöдöдан номерсö.

3.2.4. Став шыöдчöмсö индöны контроль улö.

3.2.5. Шыöдчöмъяссö лыддьöны, индöны, мый йылысь сiйö, тöдмалöны, кутшöм юалöмъясыс шыöдчысьлöн.

Шыöдчöмъяссö видлалöны, эз-ö мöдысь во, колана дырйи прöверитöны архивын воддза письмöасьöмсö.

3.2.6. Шыöдчöм, мый воö Министерствоö öтув вöдитчан юöр сетан система пыр, печатайтöны бумага вылö, мый бöрын пасйöны да видлалöны тайö регламентöн индöм пöрадок серти.

3.2.7. Пасйöм бöрын шыöдчöмъяссö сiйö жö луннас сетöны министрлы либö обязанносьтъяс юклöм серти министрöс вежысьяслы водзö вылö Министерстволöн тэчас юкöдувъясö найöс юклöм могысь, кодъяслöн компетенцияö пырöны лöсялана юалöмъясыс.

3.2.8. Гижöмöн шыöдчöмъяс примитöм да пасйöм кузя административнöй процедуралöн помшуöмöн лоö Министерстволöн электроннöй документооборот системаын пасйöм да воöм шыöдчöмъяссö Министерстволöн тэчас юкöдувъясö видлалöм вылö юклöм.

3.3. Гижöмöн шыöдчöмъяс видлалöм да вочакыв дасьтöм.

3.3.1. Тэчас юкöдувса начальник, кодлы воис шыöдчöм видлалöм йылысь поручение, сiйö жö луннас решитö, кыдзи водзö кутас видлавсьыны шыöдчöмыс.

3.3.2. Сэк, кор шыöдчöм видлалöм йылысь поручениесö сетöны некымын тэчас юкöдувлы, то збыль шыöдчöмсö мöдöдöны тэчас юкöдувлы – кывкутысь мортлы (кодöс поручениеын индöма медводдзаöн), копияяссö мöдöдöны тэчас юкöдувъяслы –поручениесö öтув збыльмöдысьяслы.

3.3.3. Öтув збыльмöдысьяс, кывкутысь мортöн индöм кадколастö, мый оз вермы лоны 20 лунысь унджык, мöдöдöны кывкутысь мортлы ассьыныс вöзйöмъяс компетенция серти.

3.3.4. Чина морт, кодлы тшöктöма гражданинлöн шыöдчöм вылö дасьтыны вочакыв, видлалö шыöдчöмсö да сы дорö материалъяссö, сы лыдын сы могысь, медым тöдмавны, подулалöмаöсь-ö шыöдчысьлöн подувъясыс, да примитны сылысь торкöм правояссö, вöлясö да оланпас серти интересъяссö бергöдöм да видзöм кузя мераяс, да колана дырйи корö колана юöр.

3.3.5. Сэк, кор поручение збыльмöдöм вылö колö нуöдны прöверка, корны содтöд материалъяс либö примитны мукöдтор, поручение збыльмöдан кадколастсö вермö нюжöдны Министерствоса юрнуöдысь, но 30 лунысь оз дырджык вылö.

Та могысь тэчас юкöдувса начальник, кодi кывкутö поручение збыльмöдöм вöсна, поручение збыльмöдан кадколаст помасьтöдз 3 лунысь оз сёрджык сетö министр, министрöс вежысь ним вылö служебнöй записка поручениелысь збыльмöдан кадколаст быть нюжöдöмсö подулалöмöн.

Сэк, кор министр, министрöс вежысь разрешитö нюжöдны поручение збыльмöдан кадколастсö, шыöдчысьлöн инпас серти мöдöдöны уведомление министрлöн, министрöс вежысьлöн кырымпас сайын сылöн шыöдчöм вылö вочакыв мöдöдан кадпас индöмöн.

3.3.6. Шыöдчысьяслы да государственнöй органъясö вочакывъяссö печатайтöны урчитöм формаа бланокъяс вылын делопроизводство кузя инструкция серти.

3.3.7. Вочакывсö шыöдчöмын сетöм став юалöмъяс кузя колö гöгöрвоöдны стöча, сьöрсьöн-бöрсьöн, дженьыда да тырвыйö.

3.3.8. Шыöдчысьлöн шыöдчöм лыддьыссьö видлалöмöн сэк, кор шыöдчысьлы шыöдчöмын сетöм юалöмъяс кузя сетöма гижöмöн вочакыв.

3.3.9. Сэк, кор шыöдчöмыс воö Министерствоö видлалöм вылö Коми Республикаса Юралысьлöн да Коми Республикаса Правительстволöн Администрацияысь, государственнöй власьт органъясысь, шыöдчöм видлалан кывкöртöдъяс йылысь юöр шыöдчысьлы вочакыв копияöн мöдöдöны лöсялана государственнöй органö.

3.3.10. Кор шыöдчöмыс воö мöдысь, то шыöдчöмсö содтöд видлалöны сэк, кор нормативнöй правовöй регулируйтан юкöнын шыöдчöмын индöм юалöм решитiгöн сюрöны выль лоöмторъяс либö вежсьöмъяс.

3.3.11. Гижöмöн шыöдчöм видлалöм кузя административнöй процедура збыльмöдан помшуöмöн лоö:

1) шыöдчысьлы шыöдчöмын сетöм юалöмъяс кузя решение йылысь гижöмöн гöгöрвоöдöм;

2) чина йöзлы, органъяслы да организацияяслы, кодъяслöн компетенцияö пырö шыöдчöмын сетöм юалöмъяссö решитöмыс, шыöдчöмсö выльысь инпасалöм.

3.4. Шыöдчысьясöс ас сёрниöн примитöм.

3.4.1. Шыöдчысьясöс примитöны Министерствоса юрнуöдысь да сiйöс вежысьяс асланыс уджалан кабинетъясын, а кор мунöны Коми Республикаса муниципальнöй юкöнъясö – Коми Республикаса Юралысьлöн йöзöс примитанiнын.

Гражданаöс ас сёрниöн примитiгöн виччысян каколастыс оз вермы лоны 30 минутысь дырджык.

3.4.2. Министерствоса юрнуöдысьöн уполномочитöм чина морт пасйö шыöдчысьясöс ас сёрниöн примитан журналын.

3.4.3. Шыöдчысьлысь устнöй шыöдчöм гижöны ас сёрниöн примитан журналын. Сэк, кор устнöй шыöдчöмын висьталöм фактъясыс да лöмторъясыс збыльöсь да оз ков содтöд прöверка, шыöдчöм вылö вочакывсö шыöдчысьлöн сöглас серти вермöны сетны устнöя сiйöс ас сёрниöн примитiгöн, мый йылысь пасйöны ас сёрниöн примитан журналын. Мукöд случай дырйи ас сёрниöн примитiгöн сетöм юалöмъяс видлалан кывкöртöдъяс серти шыöдчысьлы гижöмöн вочакывсö мöдöдöны 30 лунöн.

3.4.4. Шыöдчысьлысь гижöмöн шыöдчöмъяссö, кутшöмъясöс примитöны ас сёрниöн примитiгöн, колö пасйöны да видлавны тайö Регламентлöн урчитöм пöрадок серти. Шыöдчысьлысь гижöда шыöдчöм примитöм йылысь пасйöны ас сёрниöн примитан журналын.

3.4.5. Сэк, кор ас сёрниöн примитiгöн тöдмавсьö, мый гражданинöн сетöм юалöмъяс решитöмыс оз пыр Министерстволöн компетенцияö, шыöдчысьлы висьталöны, кытчö колö сылы шыöдчыны.

Шыöдчысьöс ас сёрниöн примитiгöн вермасны öткажитны видлавны сылысь шыöдчöмсö сэк, кор сылы шыöдчöмын сетöм юалöмъяс кузя водзынджык вöлi сетöма нин вочакывсö, мый йылысь ас сёрниöн примитан журналын вöчöны лöсялана пасйöд.

3.4.6. Ас сёрниöн примитöмсö котыртöм, шыöдчысьяслысь шыöдчöмъяслы учёт нуöдöм бöрся, кутшöмъясöс видлалöны Министерствоын ас сёрниöн примитiгöн, гражданалысь гижöмöн шыöдчöмъяс видлалöм бöрся, кутшöмъяс воöны Министерствоö, видзöдö Видзöдан да кадръяс уджöн веськöдланiнса начальник.

3.4.7. Ас сёрниöн примитöмын помшуöм – гöгöрвоöдны шыöдчысьлы шыöдчöмын сетöм юалöм кузя либö мöдöдны шыöдчысьлы гижöмöн шыöдчöмсö чина йöзлы, органъясö либö организацияö, кодъяслöн компетенцияö пырö шыöдчöмын сетöм юалöмъяссö решитöмыс, мöдöдöм йылысь поручение.

**IV. Государственнöй услуга сетöм бöрся видзöдан пöрадок да формаяс**

4.1. Тайö административнöй регламентлысь положениеясö Министерстволöн кывкутысь чина йöзöн кутчысьöм да найöс збыльмöдöм бöрся быдлунъя контроль нуöдöны Министерстволöн тэчас юкöдувса юрнуöдысьяс.

4.2. Шыöдчысьяслысь гижöмöн шыöдчöмъяс збыльмöдöм да гижöмöн шыöдчöмъяс збыльмöдöм кузя резолюцияясын министрлысь поручениеяс збыльмöдöм бöрся видзöдö Видзöдан да кадръяс уджöн веськöдланiнлöн котыртан удж да государственнöй заказ иналан юкöн. Видзöдöны, колана ногöн-ö да ас кадö-ö збыльмöдöны документъяссö.

4.3. Шыöдчöмъяс видлалöм кузя поручениеяс бырöдöны контрольысь сэк, кор шыöдчысьлы мöдöдöны вочакыв.

4.4. Гижöмöн шыöдчöмъяс лыддьыссьöны збыльмöдöмаöн, кутшöмъяс серти видлалöмаöсь шыöдчöмын став сетöм юалöмсö, примитöмаöсь колана мераяс да шыöдчысьлы сетöмаöсь тырвыйö вочакывъяс.

Поручениеяс, мыйяс серти вöлi нюжöдöмаöсь збыльмöдан кадколастъясыс, киритöны контрольысь шыöдчысьяслы бöръя вочакыв мöдöдöм бöрын.

4.5. Шыöдчысьяслöн шыöдчöмъяс кузя поручениеяс либö документсö ставнас контрольысь киритöм йылысь даннöйяссö котыртан удж да государственнöй заказ иналан юкöнса сотрудникъяс пыртöны электроннöй документооборотлöн öтувъя системаö.

4.6. Министерствоса сотрудникъяс быдöн кывкутöны тайö административнöй регламентлысь корöмъясö кутчысьöм вöсна, государственнöй услуга сетiгöн вöчöмторйысь (вöчтöмторйысь) да примитöм решениеясысь.

**V. Чина мортлöн вöчöмтор (вöчтöмтор), а сiдзжö государственнöй услуга сетiгöн сыöн примитöм решение обжалуйтан пöрадок**

5.1. Шыöдчысь вермас обжалуйтны сылысь шыöдчöм видлалöм кузя действиеяссö да сiйöс видлалöм кузя кывкöртöдъяс кузя примитöм решениесö Россия Федерацияса законодательствоöн урчитöм ёрд пöрадок серти.

Коми Республикаса экономика сöвмöдан министерствоö

гражданасянь воöм шыöдчöмъяс видлалöм кузя

государственнöй услуга сетан

административнöй регламент дорö

содтöд

Коми Республикаса экономика сöвмöдан министерствоö гражданасянь воöм шыöдчöмъяс видлалöм кузя государственнöй услуга сьöрсьöн-бöрсьöн сетан

блок-схема

|  |
| --- |
| Гражданинлöн шыöдчöм |
|  Шыöдчöмъяс примитöм да пасйöм |
| Гражданалысь гижöмöн шыöдчöмъяс видлалöм | Шыöдчöмыс оз лöсяв корöмъяслы |
| Шыöдчöм лöсялö корöмъяслы | Вочакыв оз сетсьы |
| Шыöдчöм вылö вочакыв дасьтöм |  |

Исакова 15 729 пас